Source: https://www.csmploiesti.ro/2019/08/11/debut-cu-infrangeri-pentru-echipele-de-fotbal-juniori-a-si-b-ale-csm-ploiesti/
Timestamp: 2019-10-19 23:43:09+00:00

Document:
Debut cu înfrângeri pentru echipele de fotbal juniori A şi B ale CSM Ploieşti | CSM Ploiesti
Debut cu înfrângeri pentru echipele de fotbal juniori A şi B ale CSM Ploieşti
Home / Featured / Debut cu înfrângeri pentru echipele de fotbal juniori A şi B ale CSM Ploieşti
august11august 11, 2019
Echipele de fotbal juniori A şi B ale CSM Ploieşti au debutat, ieri, în noua ediţie de campionat, jucând pe teren propriu, la Strejnic, în compania celor de la ACS Prosport Academy.
Cele două formaţii ale clubului au pierdut confruntările de pe arena “Conpet”, juniorii A (U19), pregătiţi de Dragoş Negraru, fiind învinşi cu 5-2 (golurile noastre au fost marcate de Cezar Badea şi Gabriel Burcea), iar juniorii B (U17), antrenaţi de Pompiliu Stoica, cedând cu 3-1 (gol Codruţ Ghidia).
Trebuie menţionat că, atât la “U19”, cât şi la “U17”, majoritatea jucătorilor sunt mai mici de vârstă, iar puştii pregătiţi de Pompiliu Stoica s-au aflat, practic, la debutul într-o competiţie naţională, ei fiind transferaţi, în această vară, de la clubul Savi Sport.
Săptămâna viitoare, băieţii vor avea programate două etape, miercuri urmând să joace în deplasare, cu AFC Progresul 1944 Spartac (orele 16.00 şi 18.00), iar sâmbătă, din nou la Strejnic, cu SC FC Rapid SA (orele 16.00 şi 18.00).
Tot ieri, alte două grupe de juniori ale CSM Ploieşti, 2010 şi 2011, au disputat, în incinta bazei sportive a FCSB, de la Berceni, meciuri amicale în compania echipelor FCSB şi Rapid Bucureşti. La 2010, puştii pregătiţi de Lucian Catinca şi Valeriu Aristan au câştigat cu acelaşi scor, 1-0, ambele partide, iar, la 2011, au câştigat cu 4-1 meciul cu FCSB şi au pierdut cu 4-0 în faţa Rapidului, care a folosit, însă, aceeaşi echipă cu jucători născuţi 2010.
Lotul de jucători pentru deplasarea de la Berceni a fost următorul: Vlad Tronaru (portar), Alexandru Puiu, Bogdan Pană, Iannis Constantin, Eric Constantin, Gabriel Voicilă, Andrei Eric Radu, Ştefan Dumitru, Cristian Mihăilă, Sebastian Ghiţă, Alexi Pandele, David Baciu, Ianis Sandu, Alexandru Ioniţă, Ionuţ Guţă, Rareş Radu şi Rareş Mărgărit (jucători de câmp).
Atleţii Petre Rezmiveş şi Cristian Radu au reprezentat România la Campionatul European pe echipe!Echipele de fotbal juniori A şi B ale CSM Ploieşti debutează, mâine, în noul sezon!

References: CSM 
 CSM 
 CSM 
 CSM 
 CSM 
 CSM 
 CSM